Kostol Navštívenia Panny Márie (Liptovský Hrádok)

Rímskokatolícky kostol Navštívenia Panny Márie v Liptovskom Hrádku bol postavený v roku 1790, čo dokladá údaj vytesaný v hornej časti vstupného portálu. 

 História 
Je vystavaný v klasicistickom slohu. Hrádockí veriaci pred postavením kostola Navštívenia Panny Márie chodili na bohoslužby do drevenej kaplnky, ktorá stávala v blízkosti Lipovej aleje. Na  existenciu kaplnky v súčasnosti upozorňuje zachovaný kamenný kríž z roku 1807. Neďaleko od kríža sa nachádza podzemná krypta, do ktorej boli v 18. storočí pochovávaní lesní úradníci.

V roku 1795 dostal kostol nový organ, pretože starý bol požičaný na výpomoc do Ružomberka (vtedajší Rosenberg), kde sa tamojší organ stal obeťou požiaru. 28-skriňový nástroj bol osadený do kostola 7. júla 1795.V monografii Z minulosti Liptovského Hrádku sa uvádza, že organ bol vybudovaný v roku 1799, ale samotní autori pripúšťajú, že mohol byť zostrojený a inštalovaný aj skôr, keďže už v roku 1797 bol z hrádockého kostola zapožičaný do Ružomberka malý organ. Nový veľký organ od Ondreja Pažického stál 1500 zlatých. In: VÍTEK, P. - CHURÝ, S. - ŠUBA, A.: Z minulosti Liptovského Hrádku. Liptovský Hrádok 2006, s. 78. Dnes sa z neho zachovala už len zdobená skriňa, pretože pôvodný organ bol roku 1902 odstránený firmou Rieger a doplnený o nový pneumatický organ so 14-timi registrami (Opus 896).VÍTEK, P. - CHURÝ, S. - ŠUBA, A.: Z minulosti Liptovského Hrádku. Liptovský Hrádok 2006, s. 79.

V kostolnej veži sa podľa kanonickej vizitácie z 2. a 5. júna roku 1825 nachádzali pôvodne až štyri zvony: prvý bol z roku 1744 (ulial ho Jozef Zechentner), druhý bol z roku 1790 (ulial ho Ján Knobloch z Banskej Bystrice), tretí a štvrtý ulial František Litman z Banskej Bystrice v roku 1804. Dva ďalšie zvony (uliate v roku 1799; jeden z nich uliaty F. Litmanom) sa nachádzali v drevenej kaplnke na neďalekom cintoríne. Počas prvej svetovej vojny bolo päť zvonov zrekvirovaných. Zachoval sa len jeden zvon z roku 1804, ktorý zhotovil banskobystrický zvonár František Litman. Vo veži sa nachádza aj menší zvon z roku 1796, ktorý bol pôvodne umiestnený vo vežičke na susednej budove prvej lesníckej školy.Informácie o zvonoch čerpané z internetovej stránky rímskokatolíckej farnosti v Liptovskom Hrádku. Dostupné on-line a tiež z monografie: VÍTEK, P. - CHURÝ, S. - ŠUBA, A.: Z minulosti Liptovského Hrádku. Liptovský Hrádok 2006, s. 79.

Kostol bol rekonštruovaný iba raz, v rokoch  1999 - 2001 pánom farárom Štefanom Pitákom. 

 Farskí kňazi 
 1793 – 1801 Ján Mikulík
 1802 – 1807 ján Sčechovič (Schehovits)
 1807 – 1810 Narcis Bogáň (Bogány) a Hilar Kuhajda
 1816 – 1836 Pavol Vitkaj (Vitkay; od roku 1810 správca fary)
 1836 – 1854 Jakub Keiser
 1854 Ján Kiszely
 1854 – 1860 Ján Samuely
 1860 – 1861 Ján Otto
 1861 – 1871 Andrej Kuruc
 1871 – 1872 František Kacinaj
 1873 – 1879 Ján Vnemčák
 1879 – 1889 Jozef Klimčák 
 1889 – 1898 Štefan Dörner
 1898 – 1901 Ignác Omaisz 
 1901 – 1902 Ján Kropáč
 1902 – 1921 Béla Teschler 
 1921 – 1922 Andrej Oravec 
 1922 – 1924 Jozef Árgay 
 1924 – 1925 František Nádaškay
 1925 - 1960 František DulaVÍTEK, P. - CHURÝ, S. - ŠUBA, A.: Z minulosti Liptovského Hrádku. Liptovský Hrádok 2006, s. 84.

 Referencie 

 Galéria 

Liptovský Hrádok
Kategória:Liptovský Hrádok
Liptovský Hrádok
Liptovský Hrádok
Navštívenia Panny Márie
Kategória:Architektúra z 1790